ენ ნიუმენი
ენ ბ. ნიუმენი (ინგლ. Anne B. Newman, დ. 1955) — მედიცინის მეცნიერებათა დოქტორი, ჯანდაცვის მაგისტრი. მეცნიერი, რომელიც სპეციალიზირებულია ეპიდემიოლოგიის და გერონტოლოგიის მიმართულებით. პიტსბურგის უნივერსიტეტის ბაკალავრის, მაგისტრის და დოქტორის ხარისხების მფლობელი. ენ ნიუმენი განსაკუთრებულ ყურადღებას უთმობს ათეროსკლეროზს, დღეგრძელობას და კონკრეტულ ფაქტორებს, რაც ასაკის მატებასთან ერთად დადებით გავლენას ახდენს ადამიანის ჯანმრთელობაზე. მას აქვს ფართო ცოდნა გულ-სისხლძარღვთა დაავადებების, სარკოპენიის, ფიზიკური და ფსიქიკური ჯანმრთელობის საკითხებთან დაკავშირებით. იგი სპეციალიზირებულია გერიატრიაში, გერონტოლოგიასა და ეპიდემიოლოგიაში. ენ ნიუმენი იყო პირველი მეცნიერი, რომელმაც მიიღო პიტსბურგის უნივერსიტეტის კატრინ მ. დეტრეს ჯილდო "მოსახლეობის ჯანმრთელობის" მიმართულებით. მისი პუბლიკაციები ხშირად იბეჭდება და შეყვანილია 2015 წლის ყველაზე ციტირებულ მეცნიერთა ISI Web of Knowledge სიაში, რომელიც გამოქვეყნდა Thomson Reuters-ის მიერ. ენ ნიუმენი საპატიო საზოგადოება Delta Omega -ს წევრია საზოგადოებრივი ჯანმრთელობისა და ამერიკის ეპიდემიოლოგიური საზოგადოების მიმართულებით. ენ ნიუმენს უმაღლესი კვალიფიკაცია გააჩნია გერიატრიულ მედიცინაში. იგი სერტიფიცირებულია ამერიკული შინაგანი მედიცინის საბჭოს მიერ. ნიუმენი ცხოვრობს პოინტ ბრიზში, პენსილვანიაში მეუღლესთან, ფრენკ კირკვუდთან ერთად. მას ჰყავს სამი შვილი: დანი, ჯო და ბრიჯიტი.